# EELNÕU

## NARVA LINNAVALITSUS

#### K O R R A L D U S

Narva .12.2023. a nr \_\_\_\_\_ - k

**Soodustuse määramine teede ja tänavate sulgemise maksule**

(Narva linn, A. Puškini tn 13 korteriühistu)

**1. ASJAOLUD JA MENETLUSE KÄIK**

30.11.2023. a esitas Narva linn, A. Puškini tn 13 korteriühistu, registrikood 80121083, Narva Linnavalitsuse Linnamajandusametile taotluse, milles palub vabastust Lembitu tänava (51101:006:0209) sulgemise maksust oma elumaja fassaaditööde tegemiseks aadressil Puškini tn 13, Narva. Korteriühistu põhjenduse kohaselt on A. Puškini tn 13 maja välisvaate parandamine ka Narva linna huvides, kuna kõnealune hoone asub kesklinnas ja pärast fassaaditööde lõpetamist paraneb nii maja kui ka kesklinna välisvaade. Korteriühistu taotleb tänava sulgemise maksu 100%-list soodustust Narva Linnavolikogu 21.05.2015 määruse nr 18 „Narva linna teede ja tänavate sulgemise maks“ § 9 punkti 1 alusel lähtudes Narva linna avalikust huvist.

**2. ÕIGUSLIKUD ALUSED**

2.1. Korraldus kehtestatakse kohaliku omavalitsuse korralduse seaduse § 30 lõike 1 punkti 2 alusel, mille kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla- ja linna põhimäärusega on pandud täitmiseks valitsusele.

2.2. Narva Linnavolikogu 21.05.2015 määruse nr 18 „Narva linna teede ja tänavate sulgemise maks“ § 9 punkti 1 kohaselt Narva Linnavalitsus (edaspidi ka linnavalitsus) võib erandjuhul oma korraldusega anda territooriumi sulgemismaksu soodustust, lähtudes avalikust huvist ja kui üritus on linnaelu aspektis oluline.

**3. OTSUS**

3.1. Seoses sellega, et fassaaditööde tegemiseks suletakse vaid parkla osa, mida peamiselt kasutavad A. Puškini tn 13 maja elanikud, rakendada Narva linn, A. Puškini tn 13 korteriühistu, registrikood 80121083 suhtes Lembitu tänava sulgemisel 50%-list maksusoodustust Puškini tn 13 elumaja fassaaditööde tegemise ajaks alates 9. oktoobrist kuni 11. detsembrini 2023. a.

3.2. Tagastada Narva linn, A. Puškini tn 13 korteriühistule 29.09.2023, 10.11.2023 ja 30.11.2023 loa eest tasutud summadest 3 840 eurot arvelduskontole nr EE682200221014140942 hiljemalt 11.12.2023. a.

**4. RAKENDUSSÄTTED**

4.1 Narva Linnakantseleil teha korraldus teatavaks Narva Linnavalitsuse Linnamajandusametile.

4.2 Korraldus jõustub teatavakstegemisest.

4.3 Korralduse peale võib esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Jaan Toots Üllar Kaljuste

Linnapea Linnasekretär